GTB ร่วมงานพาวเวอร์-เจน เอเชีย 2017
GTB ร่วมงานพาวเวอร์-เจน เอเชีย 2017 แสดงนวัตกรรมการผลิตและจำหน่ายเครื่องกำเนิดไอน้ำ ณ ศูนย์นิทรรศการและการประชุมไบเทค บางนา กรุงเทพฯ
25 ก.ย. 2560

นายประสาน จิตรประทักษ์ ผู้ช่วยกรรมการผู้จัดการใหญ่ สายเครื่องกำเนิดไอน้ำอุตสาหกรรม พร้อมด้วย นายสุทธิพงค์ แก้วเสน ผู้จัดการฝ่ายขายสายเครื่องกำเนิดไอน้ำชีวมวลและ Waste to Energy และนายจีระศักดิ์ อุปัญ ผู้จัดการฝ่ายขาย สายปิโตรเคมีและโรงไฟฟ้า ร่วมกับทีมผู้บริหาร บริษัท เจตาแบค จำกัด (มหาชน) GTB
ร่วมออกบูธแสดงนวัตกรรมการผลิตและจำหน่ายเครื่องกำเนิดไอน้ำ (Steam Boiler) ระบบเผาไหม้ (Combustion System) งานวิศวกรรมพลังงานความร้อน (Thermal Energy Engineering) อุปกรณ์ที่เกี่ยวข้อง และงานบริการเกี่ยวกับเครื่องกำเนิดไอน้ำสินค้าในงานพาวเวอร์-เจน เอเชีย 2017 (POWER-GEN Asia)
และรีนิวเวเบิล เอนเนอร์จี เวิลด์ เอเชีย (Renewable Energy World Asia) มหกรรมด้านการผลิตไฟฟ้าที่ยิ่งใหญ่ เอเชีย พาวเวอร์ วีค (Asia Power Week) ที่ครอบคลุมทุกแง่มุมของอุตสาหกรรมการผลิตไฟฟ้า และนับเป็นงานประชุมและนิทรรศการชั้นนำในอุตสาหกรรมพลังงานที่มุ่งให้ความสำคัญกับอุตสาหกรรมการผลิตพลังงาน อุตสาหกรรมพลังงานหมุนเวียน พลังงานทางเลือก และการสนับสนุนด้านการเงินให้กับอุตสาหกรรมพลังงาน ณ ศูนย์นิทรรศการและการประชุมไบเทค บางนา กรุงเทพฯ